|  |
| --- |
|  |



PERSONALANDMETEGA

PAREMATE OTSUSTENI

RÜHMATÖÖD (8-10 INIMEST RÜHMAS)

**VALDKOND KESKKOND JA PLANEERINGUD**

**ÜLESANNE**

Töötad KOVis X ning Sinu üheks tööülesandeks on personaliteemad. Sinu poole pöördub ühe osakonna juht ja palub, et aitaksid läbi mõelda ja vallavanema/linnapea jaoks ette valmistada põhjendatud ettepaneku selle kohta, kas ja kuidas ühe spetsialisti ametikohta/koormust muuta, kas ja kuidas muuta tema palka.

Teie vallavanem/linnapea armastab andmeid ja tahab konkreetsust. Asi on selles, et see töötaja ütleb, et tal on väga suur koormus ja see muudkui kasvab ning palgad on olnud paigal, aga elukallidus tõusnud ja naabrite juures saaks sama töö eest kõrgemat palka ja üldse on koormus nii suur, et hakkab tervisele.

Osakonna juhi vaates on küsimus, et ehk võiks vaadata üle ülesanded ja mõelda, kas kõike seda on vaja teha või saaks midagi ära jätta, kellelegi juurde anda või ehk võtta lisainimene (kuigi raha napib), võib-olla peaks tasu tõstma (kuigi raha napib), võib-olla on inimene lihtsalt väsinud, sest ega ta rohkem vist ka ei tee kui vanasti... .

Lepite osakonna juhatajaga kokku, et Sa mõtled teema läbi, vaatad, mis andmeid ja infot leiad ning valmistad ette algmaterjali, et saaksite järgmisel nädalal temaga läbi arutada ja siis - kui vaja - asja otsustamiseks linnapeale/vallavanemale saata.

**Mõtle läbi, kuidas enne vallavanemale/linnapeale ettepaneku tegemist analüüsida selle ametikoha tööülesandeid, koormust, tasu ja töötaja tulemuslikkust. Millistele konkreetsetele küsimustele otsid vastuseid, milliseid KOV siseseid ja väliseid infoallikaid ja dokumente kasutad, keda kaasaksid kolleegidest (nii oma KOVist kui laiemalt)?**

**AJAKAVA**

* Esialgse lahenduse kujundamiseks on aega 30 minutit.
* Seejärel ole valmis oma rühma vaadet tutvustama (kuni 3 minutit), teisi kuulama ning ühist tervikut looma.
* Arutame koos rühmade tulemused läbi ning püüame erinevate rühmade lahendustest kokku saada veel terviklikuma lähenemise.

Arutelu konkretiseerimiseks ja rühma tulemuste vormistamiseks saad kasutada tabelit

|  |  |  |  |  |  |  |
| --- | --- | --- | --- | --- | --- | --- |
|  | **Konkreetsed küsimused** | **KOV dokumendid (nimeta)** | **KOV andmed ja statistika (mis täpselt)** | **Riiklikud jm dokumendid (nimeta)** | **Riiklik ja muu statistika (mis täpselt)** | **Nõupidamised, intervjuud (kellega)** |
| Tööülesanded |  |  |  |  |  |  |
| Koormus |  |  |  |  |  |  |
| Palk |  |  |  |  |  |  |
| Tulemuslikkus |  |  |  |  |  |  |